CELEX: 62019TN0260
Language: bg
Date: 2019-04-12 00:00:00
Title: Дело T-260/19: Жалба, подадена на 12 април 2019 г. — Al-Tarazi/Съвет

24.6.2019   
            
            
               BG
            
            
               Официален вестник на Европейския съюз
            
            
               C 213/62
            
         
      Жалба, подадена на 12 април 2019 г. — Al-Tarazi/Съвет
      (Дело T-260/19)
      (2019/C 213/61)
      Език на производството: английски
      
         Страни
      
      
         Жалбоподател: Mazen Al-Tarazi (Shuwaikh, Кувейт) (представители: G. Beck и A. Khan, Barristers, и S. Patel, Solicitor)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да обяви, че член 1 от Регламент за изпълнение (ЕС) 2019/85 на Съвета от 21 януари 2019 г. (1) и член 1 от Решение за изпълнение (ОВППС) 2019/87 на Съвета от 21 януари 2019 г. (2) са неприложими за жалбоподателя;
               
            
                  —
               
               
                  да отмени в частта, в която се отнасят до него, Регламент за изпълнение (ЕС) 2019/85 на Съвета и Решение за изпълнение (ОВППС) 2019/87 на Съвета;
               
            
                  —
               
               
                  да обяви, че името на жалбоподателя следва да бъде заличено от приложението (точка 266) към Регламент за изпълнение (ЕС) 2019/85 на Съвета и от приложението (точка 266) към Решение за изпълнение (ОВППС) 2019/87; и
               
            
                  —
               
               
                  да осъди ответника да заплати разноските в производството.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: ответникът не е посочил достатъчно или надлежно обосновани доказателства за включването на жалбоподателя в списъка.
               
            
                  2.
               
               
                  Второ основание: жалбоподателят е включен в списъка въз основа на явна грешка в преценката или на фактите, тъй като ответникът не привел за посочените факти доказателства, които биха обосновали — или за които се предполага, че биха обосновали — изложението на мотивите за взетите мерки или извел неправилни заключения от тези факти.
               
            
                  3.
               
               
                  Трето основание: с включването в списъка е нарушено правото на жалбоподателя на защита.
               
            
                  4.
               
               
                  Четвърто основание: включването на жалбоподателя в списъка нарушава правото му на собственост, на свобода на търговията и принципа на пропорционалност.
               
            
         (1)  Регламент за изпълнение (ЕС) 2019/85 на Съвета от 21 януари 2019 година за прилагане на Регламент (ЕС) № 36/2012 относно ограничителни мерки с оглед на положението в Сирия (OB L 18I, 21.1.2019 г., стр. 4).
      
         (2)  Решение за изпълнение (ОВППС) 2019/87 на Съвета от 21 януари 2019 година за прилагане на Решение 2013/255/ОВППС относно ограничителни мерки срещу Сирия (OB L 18I, 21.1.2019 г., стр. 13).